ઇથિયોપિયા : એક દેશના સૈન્યની સામે લડી રહેલું એકલું નગર\nઆ લડાઈમાં અત્યાર સુધીમાં સૈંકડો લોકો માર્યા ગયા છે

તેમણે કહ્યું કે સૈનિકો નાગરિકોને નુકસાન નહીં પહોંચાડવાની કોશિશ કરશે અને નાગરિકોને વિનંતી કરી છે કે તેઓ ઘરમાં જ રહે. 

તેમણે આ નિવેદન ટિગ્રે ફાઇટર્સને શરણે આવી જવાની ડેડલાઇન બાદ કરી છે. આ ડેડલાઇન બુધવારના રોજ પૂર્ણ થઈ ગઈ છે. 

ટીપીએલએફ પાર્ટી, જે ટિગ્રે પર કંટ્રોલ ધરાવે છે, તે લડાઈમાંથી પાછળ હઠવા માગતી નથી. 

ઇથિયોપિયાના સૈન્યના પ્રવક્તા કર્નલ ડેજેને સેગાયે સરકારી ટીવીને જણાવ્યું કે સૈન્ય ટૅંક અને બીજાં શસ્ત્રો સાથે આખા શહેરને ઘેરવા માટે તૈયારી કરી રહ્યું છે. અહીં અંદાજીત પાંચ લાખ લોકો રહે છે.

આ ડુંગરાળ વિસ્તાર પર નિયંત્રણ રાખનાર ટિગ્રે પીપલ્સ લિબરેશન આર્મી (ટીપીએલએફ)એ લડાઈ ચાલુ રાખવા માટેના સોગંદ લીધાં છે. ટીપીએલએફના નેતા ડેબ્રેટ્સન ગેબ્રેમિકેલે સમાચાર સંસ્થા રૉયટર્સને જણાવ્યું કે તેમનું સૈન્યએ સરકારી સૈન્યને આગળ વધતાં અટકાવી રાખ્યું છે.

તેમણે જણાવ્યું કે, "દક્ષિણ ભાગમાં છેલ્લા એક અઠવાડિયામાં તેઓ એક ઇંચ પણ આગળ વધી શક્યા નથી. તેઓ એક પછી એક સંદેશા મોકલી રહ્યા છે પરંતુ વાસ્તિવકતા એ છે કે તેઓ આગળ વધી શકતા નથી."

બીજી તરફ સરકારનું કહેવું છે કે તેમના સૈન્યએ અમુક મહત્ત્વનાં શહેરોને પોતાના નિયંત્રણ હેઠળ લઈ લીધાં છે. 

જોકે ટિગ્રેથી આવી રહેલી માહિતીઓની ખરાઈ કરવી મુશ્કેલ છે અને જે દાવા કરવામાં આવી રહ્યા છે, તેની સ્વતંત્ર રીતે તપાસ થઈ શકે તેમ નથી કારણકે જ્યારથી યુદ્ધ શરૂ થયું છે ત્યારથી ફોન અને ઇન્ટરનેટ સેવા એકદમ ઠપ્પ થઈ ગઈ છે.

સંઘીય સૈન્ય અને ટિગ્રે બળવાખોરો વચ્ચે છેલ્લાં ત્રણ અઠવાડીયાંથી ચાલી રહેલા યુદ્ધમાં અત્યાર સુધી અનેક લોકો મૃત્યુ પામ્યા છે. બીજી બાજુ હજારો લોકોએ પાડોથી દેશ સુદાનમાં શરણ લીધું છે.

હજારો લોકોએ પોતાનાં ઘર છોડી સુદાનમાં શરણ લીધું છે

આફ્રિકન યુનિયનના અધ્યક્ષની રૂએ દક્ષિણ અફ્રીકાના રાષ્ટ્રપ્રમુખ સીરિલ રામાપુસાએ શુક્રવારે આ યુદ્ધ ખતમ થાય તે માટે વાત કરવા માટે ત્રણ રાષ્ટપ્રમુખોનાં નામોની જાહેરાત કરી છે.

પરંતુ ઇથિયોપિયાએ આ દરખાસ્ત સ્વીકારવાની ના પાડી દીધી છે કારણ કે તે સૈન્યના ઑપરેશનને 'કાયદાને અમલમાં મૂકવા માટેના મિશન' તરીકે જોઈ રહ્યું છે.

ઇથિયોપિયાના વડા પ્રધાન આબી અહમદના વરિષ્ઠ સહયોગી મામો મિહરેતુએ બીબીસીને જણાવ્યું કે, "અમે ગુનેગારો સાથે સંધિ કરવા માટે વાતચીત કરતા નથી. અમે તેમને અદાલતમાં લઈ જઈશું ન કે સંધિના ટેબલ પર."

આખરે લડાઈ કેમ થઈ રહી...\n\ntl;dr:
ઇથિયોપિયાના વડા પ્રધાન આબી અહમદે કહ્યું છે કે તેઓ ટિગ્રેના પાટનગર મકૈલે પર અંતિમ અને ફાઇનલ ફેઝનું સૈન્ય અભિયાન શરૂ કરવા જઈ રહ્યા છે.